ভারত-চীনের মধ্যে ফের শুরু হচ্ছে বিমান পরিষেবা!

ওয়েব ডেস্ক : শুরু হচ্ছে ভারত (India)-চীন (China) বিমান চলাচল (Air service)। বৃহস্পতিবার বিদেশ মন্ত্রক জানিয়েছে, এ নিয়ে দুই দেশের মধ্যে আলোচনা হয়েছে। তার পরেই দুই দেশ বিমান চলাচল নিয়ে ঐক্যমতে পৌঁছেছে। ফলে ভারত ও চীনের মধ্যে এই অসামরিক বিমান পরিষেবা চালু হলে দুই দেশের মধ্যে যোগাযোগ ব্যবস্থা আরও সহজ হবে বলে জানিয়েছে বিদেশমন্ত্রক।

কেন্দ্রের তরফে এ নিয়ে একটি বিবৃতি প্রকাশ করা হয়েছে। সেখানে বলা হয়েছে, দুই দেশের অসামরিক বিমান চলাচল (Air Service) বিভাগের মধ্যে এ নিয়ে আলোচনা হয়েছে। তার পরেই দুই দেশের মধ্যে বিমান পরিষেবা ফের শুরু করার জন্য ঐক্যমতে পৌঁছনো গিয়েছে। ফলে চলতি মাসের শেষের দিকে এই অসামরিক বিমান পরিষেবা চালু হতে পারে।

আরও খবর : দশেরা ঘিরে রণক্ষেত্র জেএনইউ, আহত বহু পড়ুয়ারা

প্রসঙ্গত, ২০২০ সালে করোনা অতিমারির কারণে দুই দেশের মধ্যে বিমান চলাচলের উপর প্রভাব পড়েছিল। বন্ধ হয়েছিল কৈলাশ-মানস সরোবর যাত্রাও। তার পরেই গালওয়ান সংঘর্ষের কারণে ভারত (India) ও চীনের (China) মধ্যে সম্পর্কে আরও অবনতি ঘটে। তবে চলতি বছর ফের কৈলাশ-মানস সরোবর যাত্রা শুরু হয়েছে। এর পরে দুই দেশের মধ্যে বিমান পরিষেবা শুরু হতে চলেছে।

মূলত, বর্তমানে অশান্ত গোটা বিশ্ব। তার উপর মার্কিন শুল্ক নতুন সমস্যার সৃষ্টি করেছে। তবে এই মার্কিন শুল্কের কারণে চীন ও ভারত আরও কাছাকাছি এসেছে। দ্বীপাক্ষিক সম্পর্ক আরও মজবুত করতে আগ্রহী হয়েছে দুই দেশ। তার মধ্যেই ফের ভারত-চীনের মধ্যে চালু হতে চলেছে উড়ান পরিষেবা।